projecte-aina/catalan_government_crawling huggingface dataset:
Durant l'any 2017, el Memorial Democràtic ha col·laborat en diferents projectes d'àmbit internacional, tant en les trobades de les xarxes internacionals de les quals forma part com en projectes europeus, congressos, viatges commemoratius i reunions de treball.
El Memorial Democràtic ha continuat la col·laboració engegada l'any 2014 amb Colòmbia, país que destaca pel procés de justícia transicional que està portant a terme, i ha participat en trobades internacionals.
El Memorial Democràtic també ha participat en homenatges i jornades per commemorar efemèrides d'àmbit europeu, com ara el 75è aniversari de l'alliberament dels camps de concentració i extermini nazi, i ha rebut visites de persones i col·lectius d'àmbit internacional.
Finalment, el Memorial Democràtic ha mantingut la presència a la xarxa internacional d'espais de memòria International Coalition of Sites of Conscience (trobada internacional amb institucions i llocs de memòria de la regió europea) i a la xarxa internacional de museus ICOM, en concret, a la secció de museus memorials ICMEMO.
Trobada internacional sobre memòria històrica "Exili i gènere"
El mes de maig es va celebrar la trobada internacional de memòria "Exili i gènere", una jornada organitzada pel Centre Nacional de la Memòria Històrica de Colòmbia en col·laboració amb el Govern de la Generalitat de Catalunya.
La trobada tenia com a objectiu intercanviar experiències pel que fa als processos de memòria històrica que es desenvolupen a Catalunya, Colòmbia, Guatemala i El Salvador.
Dins de les dues jornades de treball, diferents entitats dels països participants hi van exposar les seves experiències i van debatre sobre l'exili.
Trobada de la Xarxa Europea de Sites of Conscience "Inspiring New Generations"
Participació en la trobada anual de la Xarxa Europea de Sites of Conscience que tingué lloc a la població de Terezín (República Txeca) els dies 17, 18 i 19 de novembre.
Amb el nom "Inspirant les noves generacions", la trobada tenia com a objectiu debatre i compartir experiències sobre com les diverses institucions i entitats membres de Sites of Conscience treballen amb els joves temes com la memòria del conflicte i els drets humans, i fomenten l'empatia i la participació cívica.
La trobada va servir també per compartir bones pràctiques i desenvolupar aliances dins la xarxa.
Participació en la trobada internacional d'experiències de memòria que tingué lloc a la ciutat de Bogotà (Colòmbia) entre l'1 i el 6 de desembre, organitzada pel Centro Nacional de Memoria Histórica.
L'objectiu era propiciar un espai de trobada intergeneracional entre representants d'organitzacions de víctimes, reflexionar sobre metodologies de memòria i intercanviar experiències sobre les polítiques de memòria.
La trobada va servir també per explorar possibilitats de col·laboració amb altres centres de memòria de Colòmbia, Guatemala i El Salvador.
El Memorial Democràtic ha portat a terme accions de comunicació per tal de difondre les actuacions i activitats que s'han impulsat des de la institució.
Els objectius de les diferents campanyes han estat, d'una banda, aconseguir el màxim impacte i, de l'altra, abaratir les despeses mitjançant la col·laboració amb altres institucions i entitats.
Les campanyes que s'han portat a terme han estat les següents:
Amb l'objectiu de garantir una coherència visual de les exposicions itinerants del Memorial Democràtic, s'ha adaptat el disseny de les peces de difusió en funció de les necessitats de cada municipi.
Durant tot el 2017, el Memorial Democràtic ha mantingut una relació constant amb els mitjans de comunicació: ha enviat més de 40 comunicats de premsa i ha gestionat més de 30 sol·licituds dels mitjans de comunicació.
Aquesta tasca ha permès al Memorial Democràtic gaudir d'una àmplia difusió en els mitjans de comunicació de les accions que ha impulsat.
Paral·lelament, i amb l'objectiu d'establir un contacte directe, ràpid i en diàleg amb el públic, el Memorial Democràtic ha continuat potenciant les diferents eines de comunicació digitals que utilitza de manera permanent: el web, el butlletí mensual, les trameses electròniques i les eines 2.0 (Facebook i Twitter).
Les activitats realitzades amb cada una d'aquestes eines han estat:
Durant l'any 2017, el Memorial Democràtic ha publicat tres llibres, un treball de recerca, un quadern pedagògic i el treball guanyador del Premi de Recerca 2017.
Les publicacions han estat les següents: L es mans del PSUC.
Militància, setè volum de la col·lecció "Documents del Memorial Democràtic"; Els vallesans als camps nazis, treball de recerca; Patufet en guerra.
La il·lusió de la normalitat, quadern didàctic; Far vus?
(Per què?), treball guanyador de la tercera edició del Premi de Recerca en Memòria Democràtica; A 80 anys del cop d'estat de Franco, vuitè volum de la col·lecció "Referents", i La Guerra Civil al territori.
Lleida, Tarragona i Girona, novè volum de la col·lecció "Referents".
Les publicacions de la institució es troben a la venda a la llibreria en línia de la Generalitat de Catalunya ( www.llibreria.gencat.cat ) i es distribueixen gràcies a l'Entitat Autònoma del Diari Oficial i de Publicacions de la Generalitat de Catalunya.
El quadern pedagògic i la revista digital són publicacions gratuïtes consultables al web del Memorial Democràtic.
El setè volum de la col·lecció "Documents" del Memorial Democràtic ofereix una reflexió sobre les aportacions del Partit Socialista Unificat de Catalunya (PSUC) durant el temps de vida del partit.
En ordre cronològic −la Guerra Civil, l'antifranquisme i els anys de transició i república−, el llibre ofereix una perspectiva d'anàlisi de l'organització fins a la seva dissolució.
En aquest treball d'investigació, començat a 3r d'ESO, es parla sobre les persones que van ser deportades a camps de concentració nazis del Vallès Oriental.
Com era el trajecte fins a arribar al camp?
El llibre respon aquestes preguntes per tal d'homenatjar la vida de tots els deportats i alhora per donar difusió a la història de la comarca.
Es tracta d'un quadern didàctic complementari a l'exposició "Patufet en guerra.
La il·lusió de la normalitat", dirigit a la comunitat educativa, especialment al professorat de secundària.
El llibre desenvolupa temes de treball com la llengua i la cultura catalanes, la guerra i la quotidianitat; a més, recull informació i competències per al professorat i activitats
És un llibre pensat per estudiar la nostra història recent a través del conegut còmic En Patufet.
Aquesta publicació recull el treball guanyador de la tercera edició del Premi de Recerca en Memòria Democràtica del Memorial Democràtic, que es va convocar l'any 2016 i es va concedir el mes de juny del 2017.
El vuitè volum de la col·lecció "Referents", endinsa el lector en una profunda anàlisi sobre les diferents accions polítiques i econòmiques que va portar a terme el Govern de la Generalitat de Catalunya durant els anys de guerra civil.
És el novè volum de la col·lecció "Referents" i fa un recull de les conferències que el Memorial Democràtic ha organitzat en els territoris de Lleida, Tarragona i Girona, dins el context de la Guerra Civil.
S'estudia el conflicte des d'una perspectiva social, política i econòmica observant les conseqüències particulars de cada territori.
Durant l'any 2015, el Memorial Democràtic ha col·laborat en diferents projectes d'àmbit internacional, tant en les trobades de les xarxes internacionals de les quals forma part com en projectes europeus, congressos, viatges commemoratius i reunions de treball.
El Memorial Democràtic ha continuat la col·laboració engegada l'any 2014 amb Colòmbia, país que destaca pel procés de justícia transicional que està portant a terme, i ha participat en trobades internacionals.
El Memorial Democràtic també ha participat en homenatges i jornades per commemorar efemèrides d'àmbit europeu que guarden relació amb fets històrics, com ara el 75è aniversari de l'alliberament dels camps de concentració i extermini nazi.
Finalment, el Memorial Democràtic ha mantingut la presència a la xarxa internacional d'espais de memòria International Coalition of Sites of Conscience (trobada internacional amb institucions memorial i llocs de memòria de la regió europea) i a la xarxa internacional de museus ICOM, en concret a la secció de museus memorials ICMEMO.
El Memorial Democràtic ha portat a terme accions de comunicació per tal de difondre les actuacions i activitats que s'han impulsat des de la institució.
L'objectiu de les diferents campanyes ha estat, d'una banda, aconseguir el màxim impacte i, de l'altra, abaratir les despeses mitjançant la col·laboració amb altres institucions i entitats.
Les campanyes que s'han portat a terme han estat les següents:
Amb l'objectiu de garantir una coherència visual de les exposicions itinerants del Memorial Democràtic, s'ha adaptat el disseny de les peces de difusió en funció de les necessitats de cada municipi.
Durant tot el 2015, el Memorial Democràtic ha mantingut una relació constant amb els mitjans de comunicació: ha enviat més de 50 comunicats de premsa i ha gestionat més de 30 sol·licituds dels mitjans de comunicació.
Aquesta tasca ha permès al Memorial Democràtic tenir una àmplia difusió en els mitjans de comunicació de les accions que ha impulsat.
Paral·lelament, i amb l'objectiu d'establir un contacte directe, ràpid i en diàleg amb el públic, el Memorial Democràtic ha continuat potenciant les diferents eines de comunicació digitals que utilitza de manera permanent: el web, el butlletí mensual, les trameses electròniques i les eines 2.0 (Facebook i Twitter).
L'activitat realitzada amb cada una d'aquestes eines han estat:
A partir del material que van treballar professorat i alumnat per a la commemoració del Dia internacional en record de les víctimes de l'Holocaust, s'ha portat a terme un audiovisual sobre diferents històries de vides relacionades amb els camins, els itineraris i l'Holocaust.
L'audiovisual mostra diferents exemples de persones que van patir les conseqüències del nacionalsocialisme i van haver d'emprendre diferents rutes lluny de la seva llar: la fugida, l'exili i la deportació, entre d'altres.
L'audiovisual es pot consultar al web del Memorial Democràtic amb subtítols en català, castellà, anglès, francès, alemany i polonès.
Va acompanyat d'un dossier pedagògic que té per objectiu oferir eines i recursos didàctics per treballar a l'aula l'Holocaust.
Paral·lelament, s'ha continuat portant a terme presentacions del vídeo institucional del Memorial Democràtic, Temps de memòria, al territori.
Durant l'any 2015, el Memorial Democràtic va exposar a la seva nova seu la mostra «Vencedors i vençuts», on s'explica com va ser l'arribada de les tropes franquistes a diferents poblacions catalanes i els canvis que van patir les institucions i la població civil de Catalunya amb la fi de la guerra.
Paral·lelament, també s'han pogut veure les exposicions de producció pròpia «Catalunya en Transició» (abril-octubre), «Cinema en temps de guerra, exili i repressió 1936-1975» (novembre) i «Pau Casals i el compromís amb la pau» (desembre) i l'exposició «De la caiguda a la retirada.
Per últim, el Memorial Democràtic va organitzar l'exposició «De Prada a Perpinyà.
Pau Casals & el món de l'Exili.
Reportatges del fotoperiodista Jean Ribière (1944-1956)» al foyer del Gran Teatre del Liceu en el marc del conveni de col·laboració que totes des institucions van signar per honorar la figura del mestre Pau Casals.
La nova seu del Memorial Democràtic va acollir sis exposicions durant l'any 2015.
'Cinema en temps de guerra, exili i repressió'
'Pau Casals i el compromís amb la pau'
Pau Casals & el món de l'exili.Reportatges del fotoperiodista Jean Ribière (1944-1956)'
Pel que fa a les exposicions itinerants, el Memorial Democràtic ha disposat d'un catàleg format per 13 exposicions que han itinerant per molts municipis de Catalunya:
La lluita per la democràcia a Catalunya 1939-1975)
Manuel Carrasco i Formiguera, una vida per la llibertat
El Memorial Democràtic ha afavorit la difusió de la memòria democràtica també mitjançant la presentació de diferents projectes, com ara documentals o publicacions.
Paral·lelament, el Memorial Democràtic ha organitzat activitats destinades a la difusió dels diferents processos judicials que estan oberts al voltant dels crims de la Guerra Civil, el franquisme i la deportació, i ha afavorit espais de diàleg i debat sobre la justícia transicional.
Durant el primer semestre del 2014, s'ha treballat en la finalització del web del Banc Audiovisual de Testimonis, que es va presentar arran de la celebració del XVIII Congrés Internacional d'Història Oral.
El banc és un arxiu de memòria oral que ha publicat en línia 403 testimonis, bàsicament memòries polítiques, a l'entorn del període de referència del Memorial Democràtic: 1931-1980.
Aquest arxiu virtual compta amb més de 10.000 fragments d'entrevistes indexats, un vocabulari controlat de 78.000 paraules clau, navegació integral quadrilingüe i visualitzacions de continguts georeferenciats i cronològics, entre d'altres.
Es tracta del més gran arxiu d'història oral en línia d'Espanya i el segon d'Europa.
Els seus avenços pel que fa a documentació i tecnològics fan del banc el referent en la gestió d'aquest tipus de continguts, tal com va quedar palès en la seva presentació.
Durant l'any 2014 la Memoteca del Memorial Democràtic ha catalogat un fons documental xifrat en 1.300 documents retrospectius sobre temàtiques relacionades amb la història de Catalunya i Espanya durant períodes polítics clau, com la Segona República, la Guerra Civil Espanyola i el franquisme.
Part d'aquest fons formava part de la donació del Fons
Canyameres, que aproximadament suposava la meitat del total.
Aquest gruix documental, una vegada catalogat, formarà part de la biblioteca del Memorial Democràtic, que es troba integrada al catàleg de les Biblioteques Especialitzades de la Generalitat de Catalunya (BEG).
A part de la catalogació d'aquests volums, la Memoteca ha rebut les donacions següents:
També cal destacar la signatura de dos convenis de col·laboració amb el Departament de Cultura: el primer amb l'Arxiu Nacional de Catalunya i el segon, amb la Filmoteca de Catalunya.
Aquests convenis garantiran la preservació de fons documentals i fílmics i la creació d'una secció específica del Memorial Democràtic als arxius de cada una de les institucions esmentades.
En el marc del conveni signat amb l'Arxiu Nacional de Catalunya, el Memorial Democràtic va cedir en comodat el Fons Josep Bartolí amb l'objectiu de garantir-ne la correcta conservació.
Durant l'any 2014 el Memorial Democràtic ha col·laborat en diferents projectes d'àmbit internacional, tant en les trobades de les xarxes internacionals de les quals forma part com en projectes europeus, congressos o reunions de treball.
El Memorial Democràtic ha continuat la col·laboració engegada l'any 2013 en el projecte internacional "Perseguits i salvats.
La fugida de refugiats jueus i aliats de la Segona Guerra Mundial a través dels Pirineus", impulsat per la Diputació de Barcelona.
En el marc d'aquest projecte, el Memorial Democràtic ha donat assessorament històric i en l'àmbit pedagògic.
L'intercanvi amb Colòmbia ha estat intens, tant en trobades a Barcelona com en la participació a congressos i seminaris celebrats a diferents ciutats colombianes.
El Memorial Democràtic també ha participat en homenatges i jornades per commemorar efemèrides d'àmbit europeu que guarden relació amb fets històrics.
Finalment, el Memorial Democràtic ha mantingut la presència a la xarxa internacional d'espais de memòria International Coalition of Sites of Conscience (trobada internacional amb institucions memorial i llocs de memòria) i a la xarxa internacional de museus ICOM, així com l'intercanvi amb diferents xarxes internacionals, com ara Ariadne.
Acte commemoratiu del 70è aniversari per les víctimes d'Oradur-sur-Glane, França.
El Memorial Democràtic ha portat a terme accions de comunicació per tal de difondre les actuacions i activitats que s'han impulsat des de la institució.
L'objectiu de les diferents campanyes han estat, per una banda, aconseguir el màxim impacte i, per l'altra, abaratir les despeses mitjançant la col·laboració d'altres institucions i entitats.
Les campanyes que s'han portat a terme han estat:
Campanya de comunicació de l'acte commemoratiu de la fi de la Guerra Civil i l'exili republicà al mes d'abril
Campanya de comunicació de l'acte commemoratiu de la fi de la Guerra Civil i l'exili republicà al mes d'octubre
Amb l'objectiu de garantir una coherència visual de les exposicions itinerants del Memorial Democràtic, s'ha adaptat el disseny de les peces de difusió en funció de les necessitats dels municipis.
Més de 15 municipis han comptat amb aquesta col·laboració del Memorial Democràtic.
Durant tot el 2013, el Memorial Democràtic ha mantingut una relació constant amb els mitjans de comunicació: ha enviat més de 50 comunicats de premsa i ha gestionat més de 40 sol·licituds dels mitjans de comunicació.
Aquesta tasca ha permès al Memorial Democràtic tenir una àmplia difusió en els mitjans de comunicació de les accions que ha impulsat.
Paral·lelament, i amb l'objectiu d'establir un contacte directe, ràpid i en diàleg amb el públic, el Memorial Democràtic ha continuat potenciant les diferents eines de comunicació digitals que utilitza de manera permanent: el web, el butlletí mensual, les trameses electròniques i les eines 2.0 (Facebook i Twitter).
L'activitat realitzada amb cada una d'aquestes eines ha estat:
Pel que fa al web, s'ha incorporat el Banc Audiovisual de Testimonis com a nova secció específica.
Conté més de 900 entrevistes provinents de 72 projectes de recerca en fonts orals, que sumen un total de 1.121 hores d'enregistraments audiovisuals.
De les 918 entrevistes, en aquesta primera fase el banc permet consultar-ne públicament 403.
En un futur, serà possible l'accés a la totalitat del material que conté.
Totes les entrevistes estan enregistrades en format audiovisual i íntegrament transcrites en l'idioma original del testimoni i subtitulades.
També s'ha incorporat la versió digital del segon número de la revista Temps i espai de memòria.
Pel que fa a les xarxes socials, el Memorial Democràtic ha portat a terme diverses campanyes que han acostat al gran públic l'exili del 39, la celebració del Dia Internacional en memòria de les víctimes de l'Holocaust, la transició a través de les vinyetes de l'Auca del Memorial Democràtic i el llibre Llum enmig la barbàrie, editat per la institució, entre d'altres.
A partir del material que van treballar professorat i alumnat per a la commemoració del Dia internacional en memòria de les víctimes de l'Holocaust, s'ha portat a terme un audiovisual sobre diferents històries de vides relacionades amb els camins, els itineraris i l'Holocaust.
L'audiovisual mostra diferents exemples de persones que van patir les conseqüències del nacionalsocialisme i van haver d'emprendre diferents rutes, lluny de la seva llar: la fugida, l'exili i la deportació, entre d'altres.
L'audiovisual es podrà consultar al web del Memorial Democràtic amb subtítols en català, castellà, anglès, francès, alemany i polonès.
També s'acompanyarà d'un dossier pedagògic que té per objectiu oferir eines i recursos didàctics per treballar a l'aula l'Holocaust.
També s'ha engegat la presentació del vídeo institucional del Memorial Democràtic, Temps de memòria, al territori.
Un recurs pedagògic audiovisual per treballar l'Holocaust a l'aula
Els serveis educatius del Memorial Democràtic, amb la voluntat i el compromís de sensibilitzar i formar la ciutadania en general i la comunitat educativa més especialment en la matèria que li és pròpia, d'acord amb la programació de l'entitat, ha fixat entre els seus objectius de l'any 2014 els àmbits següents:
Per portar a terme aquests objectius, s'han organitzat activitats educatives per a estudiants de secundària, cursos de formació per a professorat i presentacions de les publicacions pedagògiques arreu del territori.
Paral·lelament, des del servei educatiu del Memorial Democràtic, s'ha impulsat la publicació del quadern pedagògic El coratge de salvar durant l'Holocaust i l'audiovisual Camins, que s'acompanya d'un dossier didàctic.
Més de 1.000 alumnes han participat a les activitats del Memorial Democràtic
Presentació de les activitats educatives del Memorial Democràtic a Cosmocaixa per al curs 2014/2015
El Grup de treball Exili, Deportació i Holocaust ha estat impulsat pel Departament d'Ensenyament i el Memorial Democràtic de la Generalitat de Catalunya per promoure la transmissió i l'ensenyament a Catalunya de l'exili, la deportació i l'Holocaust, per desenvolupar materials, eines i activitats formatives orientades a la comunitat educativa, establint nexes de connexió entre diferents matèries; per crear vincles entre institucions, i, en general, per treballar per suplir la llacuna que existeix en aquests moments sobre aquests episodis de la història europea a l'aula.
Els seus membres, investigadors de l'àmbit universitari i docents de secundària, tenen el propòsit de formar ciutadans i ciutadanes en la defensa dels valors democràtics, en el respecte pels drets humans i en la preservació de les llibertats individuals i col·lectives.
Aquest 2014, s'han presentat els següents recursos didàctics:
El Memorial Democràtic vol promoure la recerca en l'àmbit de la memòria democràtica entre els estudiants de Batxillerat que preparen el seu treball de recerca.
Per aquest motiu, es publiquen les bases i la convocatòria del I Premi de Recerca en Memòria Democràtica.
L'objectiu és impulsar les investigacions que contribueixen al coneixement del període històric
1931-1980, així com les metodologies pròpies dels investigadors socials.
Amb l'estímul d'aquestes recerques, que posen en valor l'ampli concepte de memòria democràtica, es contribueix a la formació de ciutadans crítics, reflexius i participatius.
Es tracta de prendre consciència sobre un passat que porta al present i convida a una experiència de responsabilitat sobre el futur.
Durant l'any 2014, el Memorial Democràtic ha elaborat, comissariat i produït una exposició en el marc de la commemoració central de l'any; la fi de la Guerra Civil i l'inici de l'exili republicà.
Sota el títol "Vencedors i vençuts", l'exposició mostra com va ser l'arribada de les tropes franquistes a diferents poblacions catalanes i els canvis que van patir les institucions i la població civil a Catalunya.
Paral·lelament, es mostra els camins que van emprendre els "vençuts" i els diferents destins que van haver de patir.
Pel que fa a les exposicions itinerants, el Memorial Democràtic ha disposat d'un catàleg d'exposicions format per 13 exposicions:
13 exposicions en itinerància pel territori
Nota: Les itineràncies de les exposicions "Catalunya bombardejada" i "Catalunya en transició" estan descrites en apartats anteriors.
La lluita per a l'oportunitat de viure
Cinema en temps de guerra, exili i repressió
La Maternitat d'Elna, bressol de l'exili
La lluita de l'oportunitat de viure
Des del Memorial Democràtic, s'ha donat suport institucional a diferents actes commemoratius i de difusió de la memòria democràtica.
Participació a més de 15 actes de difusió de la memòria democràtica
Projecció del documental El retratista, sobre el mestre de la República Antoni Benaiges, a la Filmoteca de Catalunya, Barcelona.
Inauguració de l'exposició fotogràfica "Jo hi vaig ser", sobre els bombardeigs a Figueres
Lectura dramatitzada "Cartes de la guerra, maig 1938 - gener 1939" a la Biblioteca Joan Oliver de Barcelona